27/10/2009 | Administración LocalMunicipal
Santiago de Compostela
Servizo de Xestión, Inspección e Recadación Tributaria - Sección de Xestión Xeral
Aprobación definiva do acordo de imposición da taxa polo servizo de axuda no fogar.

De acordo co disposto no artigo 17 do Real decreto lexislativo 2/2004, de 5 de marzo, que aproba o texto refundido da lei reguladora das facendas locais, publícase o acordo provisional de imposición da taxa polo servizo de axuda no fogar no Concello de Santiago de Compostela e o texto da Ordenanza Fiscal reguladora da mesma aprobado polo Pleno do Concello de Santiago de Compostela na sesión ordinaria celebrada o 30 de xullo de 2009 e elevado automaticamente a definitivo por non presentarse reclamacións. De conformidade co establecido no artigo 19.1 do citado Texto refundido, os interesados poderán interpor o recurso contencioso-administrativo contra o devandito acordo ante a Sala correspondente do Tribunal Superior de Xustiza de Galicia no prazo de dous meses contados a partir do día seguinte á publicación deste anuncio, e sen prexuizo de que podan interpor calquera outro recurso que estimen procedente. Os acordos aprobados polo Pleno o 30 de xullo de 2009 foron: 1.- aprobación da imposición da taxa polo servizo de axuda no fogar que substitúe ao prezo público 2.- aprobación da Ordenanza fiscal reguladora da taxa polo servizo de axuda no fogar. O texto de dita Ordenanza fiscal é o seguinte: 1.1 En uso das facultades concedidas nos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba a texto refundido da Lei reguladora das facendas locais, e artigo 81 da Lei 5/1997, do 22 de xullo, da Administración local de Galicia, O Concello de Santiago de Compostela establece a taxa pola prestación do servizo de axuda no fogar atendendo ao establecido nos artigos 20.4 e 57 do citado Real decreto lexislativo polo que se aproba a texto refundido da Lei reguladora das facendas locais.1.2 O Servizo público de Axuda no Fogar configurase como unha prestación do Sistema público de Benestar Social establecida na Lei 39 / 2006 do 14 de decembro de Promoción da Autonomía persoal e de Atención as persoas en situación de dependencia e demais normativa estatal de desenvolvemento, Lei 13/2008 de Servizos Socias de Galicia e demais na normativa de carácter autonómico que desenvolve a Autonomía e atención á dependencia na Comunidade Autónoma, e en especial a Orde do 22 de xaneiro do 2009 pola que se regula o servizo de axuda no fogar (DOG nº 22 do 2/ 02 / 2009). 1.3 As atencións que se prestan son as reflectidas na Ordenanza municipal reguladora do Servizo de axuda no fogar no Concello de Santiago de Compostela. Constitúe o feito impoñible a prestación efectiva do servizo de axuda no fogar, nos termos e condicións de intensidade regulada pola Ordenanza municipal do servizo de axuda no fogar. Son suxeitos pasivos en concepto de contribuíntes as persoas físicas que soliciten ou resulten directamente beneficiadas pola prestación do servizo, xa sexa con carácter estable ou temporal.4.1 Responderán solidariamente das débedas tributarias as persoas ou entidades as que se refire o artigo 42 da Lei 58/2003, de 17 de decembro, Xeral Tributaria.4.2 Serán responsables subsidiarios as persoas ou entidades as que se refire o artigo 43 da Lei 58/2003, de 17 de decembro, Xeral Tributaria.5.1 A base impoñible estará constituída polo tempo de utilización do servizo, medido en horas, por parte da persoa usuaria.5.2 O tipo de gravame é o prezo unitario por hora de servizo que se establece en.- para días laborables de luns a sábado: 13,21 euros.- para domingos ou días festivos: 14,21 euros 5.3 A cota tributaria integra será o resultado de aplicar base impoñible (número de horas da prestación) o tipo de gravame (prezo por hora do servizo). 5.4 Sobre a cota tributaria así establecida aplicaranse os coeficientes fixados no cadro seguinte para determinar a cota a pagar ou liquida. Os coeficientes establécense en función da capacidade económica da persoa usuaria, e están calculados de conformidade co establecido no Orde da Consellería de Vicepresidencia da Igualdade e do Benestar da Xunta de Galicia, pola que se regula o servizo de axuda no fogar. COEFICIENTES: O acrónimo IPREM significa “indicador de rendas de efectos múltiples”. Non se outorgarán beneficios salvo os expresamente previstos en normas con rango de lei e os derivados dos tratados internacionais. A taxa devengarase e nace a obriga de contribuír no momento de iniciarse a prestación do servizo.8.1 As normas de altas, modificacións e baixas na prestación do servizo son as recollidas na Ordenanza reguladora do servizo.8.2 As liquidacións practicaranse mensualmente nos primeiros quince días naturais de cada mes.8.3 O pagamento efectuarase mediante cargo na conta corrente ou libreta de aforros que a persoa solicitante ou usuaria do servizo de axuda no fogar deberá indicar no modelo oficial que lle será facilitado polo Concello. Ao abeiro do disposto na disposición adicional segunda do Real Decreto Lexislativo 2/2004, de 5 de marzo, a partir da entrada en vigor da presente Ordenanza fiscal, que substitúe a Ordenanza reguladora do prezo público pola prestación do servizo de axuda no fogar, as persoas usuarias do Servizo municipal de axuda no fogar verán actualizadas as contías que se viñan abonando en concepto de prezo público, de conformidade co establecido na presente ordenanza. A presente Ordenanza Fiscal, que substitúe a Ordenanza reguladora do prezo público polo mesmo servizo, consta de oito artigos, foi aprobada de xeito provisorio polo Pleno da Corporación na sesión celebrada o trinta de xullo de 2009., Se non se presentan reclamacións enténdese aprobada definitivamente. Comezara a aplicarse o día seguinte a súa publicación no Boletín Oficial da Provincia e, será de aplicación ata non se acorde a súa modificación ou derrogación. Santiago de Compostela, 21 de outubro de 2009 A CONCELLEIRA DELEGADA DE FACENDA Asdo.- Rosa Fernández Somoza